Listarea Premier Energy, încheiată la 19,5 lei/acțiune. Cum plănuiește compania să reinvestească fondurile
Premier Energy a încheiat oferta de listare prin vânzarea a 36 milioane de acțiuni la prețul de 19,5 lei pe acțiune, fără realocări între tranșe și fără tranzacții suplimentare. Se preconizează ca acțiunile să fie admise la tranzacționare pe Bursa de Valori București (BVB) sub simbolul „PE” în jurul datei de 27 mai 2024. La scurt timp după admitere, aceste acțiuni vor fi incluse în indicele BET al BVB.